Björn Blomqvist

Björn Blomqvist (s. Nauvo) on suomalainen oopperalaulaja, äänialaltaan basso. Hän asuu Tukholmassa, mutta työskentelee myös Ahvenanmaalla ja manner-Suomessa.

Blomqvist on opiskellut Sibelius-Akatemiassa ja Suomen Kansallisoopperan oopperastudiossa. Hän sai 1996 kiinnityksen Tukholman kuninkaalliseen oopperaan. Sen ohella hän on laulanut muun muassa Suomen Kansallisoopperassa ja Savonlinnan oopperajuhlilla ja konsertoinut Pohjoismaissa, Saksassa ja Ranskassa. Hän on myös laulunopettajana Tukholmassa Operahögskolanissa ja toimii nuoruuden kotiseutunsa Ahvenanmaan musiikkielämän kehittämiseksi. Hän opettaa myös Pietarsaaressa.

Helmikuussa 2008 Blomqvist oli julkisuudessa laihdutettuaan mahalaukun ohitusleikkauksen ansiosta 104 kg, kun hän vuotta aiemmin oli painanut 212 kg.

Lähteet
Ålandstidningen 18.12.2007 luettu 9.2.2008 
Katarina Pimiä: Laihdutusleikkaus vei yli 100 kiloa Ilta-Sanomat, 9.2.2008. Luettu 9.2.2008.
Multiculti.fi luettu 9.2.2008 

Suomalaiset bassot
Syntymävuosi puuttuu
Elävät henkilöt